
		Søknad om stilling som Skribent 
Hei. 
Mitt navn er Hanna, jeg er en 25 år gammel kvinne som bor i Bergen. Jeg begynte min studieretning innenfor nordisk, fordi jeg elsker å skrive. Jeg fant dog fort ut at jeg ikke hadde de rette egenskapene til å bli lærer innenfor faget og valgte dermed bort det nordiske faget til fordel for å ta en bachelor innen sykepleie. Noe som jeg trives godt med. 
Jeg jobber per nå i turnus med årsturnus, noe som gir meg mye fritid. Jeg så deres annonse om skribent og tenkte med en gang at dette er en perfekt mulighet for meg. Jeg liker å utfordre meg selv og ta fatt på nye oppdrag. 
Alle egenskapene dere ser etter er egenskaper jeg har. Jeg er fleksibel og er vant til å jobbe både kvelder og helg. Jeg skriver godt norsk, også på papiret med mine 60 studiepoeng innenfor nordisk. Jeg overholder frister så lenge de er rimelige og konkrete. Jeg yter god service og er vant til å jobbe selvstendig og problembasert. 

Med vennlig hilsen 
Hanna Stensaker 

